open-index/open-wikipedia-markdown huggingface dataset:
Sani Abacha

**Sani Abacha** (20. september 1943 Kano, Nigeeria – 8. juuni 1998 Abuja, Nigeeria) oli hausa päritolu Nigeeria sõjaväelane ja poliitik, Nigeeria Ajutise Valitseva Nõukogu esimees 1993–1998.

Ta sai Suurbritannias ja Nigeerias sõjaväelise hariduse. 

Ta teenis Nigeeria sõjaväes 1963. aastast ja tegi edukat sõjaväelist karjääri (1975 kolonel; 1980 brigaadikindral) ja osales sõjaväelises riigipöördes detsembris 1983, millega Ibrahim Babangida kukutas valitud presidendi Alhaji Shehu Shagari.

Aastal 1985 sooritas Babangida teise riigipöörde ja kinnitas ennast võimule Rahva Juhina. Abachast sai siis armee staabiülem (1985) ning 1989 relvajõudude staabiülem. Ta sai  1993 ka kaitseministri koha ja oli teine mees, keda Babangida usaldas.

1993. aasta valimistel võitis ootamatult Sotsiaaldemokraatide kandidaat Moshood Abiola, kuid sõjaväeline valitsus tühistas peagi valimistulemused.

Abacha kasutas ära avalikkuse rahulolematust ja võttis novembris 1993 ise võimu (1993. aasta Nigeeria sõjaväeline riigipööre). Kuigi ta lubas taastada tsiviilvalitsuse 1995. aastal, lammutas ta suurema osa demokraatlikke institutsioone ja omastas 4 miljardit dollarit riigi naftatuludest. Juunis 1994 kuulutas Abiola end riigi täiesti õigusjärgseks presidendiks ja edasistest tema poolt lubatud muutustest ei teostunud ükski.

10. novembril 1995 hukati kirjanik ja keskkonnaekspert Ken Saro-Wiwa ja veel kaheksa aktivisti naftarikkast Ogonilandist  süüdistatuna riigireetmises. Pärast seda intsidenti heideti Nigeeria kohe Briti Rahvaste Ühendusest välja.

Märtsis 1997 süüdistas Abacha riigireetmises ka ise eksiili läinud Wole Soyinkat, Nobeli auhinna laureaati ja Nigeeria tuntuimat kirjanikku.

Kuigi Abacha oktoobris 1995 lubas pärast 1998. aasta valimisi tagasi astuda, vihjas ta 1997. aasta alguses, et ta võib-olla siiski soovib jätkata riigijuhi ametis ja võib-olla koguni valimistel osaleda.

Kui tema toetajad olid teinud puhastustöö vastaskandidaatide hulgas, pani ta ennast valimisnimekirja kõigi viie poliitilise partei eest (aprillis 1998). Nende valimisteni ta ei elanud. Valimised pidid toimuma 1. augustil, kuid ta suri 8. juunil loomulikku surma.

Internetis on levinud rämpspost, milles Sani Abacha lähisugulastena esinevad inimesed püüavad lihtsameelsetelt, aga ahnetelt inimestelt raha välja petta.
Jean-Jacques Blaise d'Abbadie

**Jean-Jacques Blaise d'Abbadie**  (1726 – 4. veebruar 1765  New Orleans) oli Louisiana kuberner 1763–1765.
Mathieu Kérékou

** Mathieu Kérékou** [mati'öö kerek'uu] (2. september 1933 Kouarfa (Põhja-Dahomee, praegu Benin) – 14. oktoober 2015 Cotonou) oli Benini president aastatel 1972–1991 ja 1996–2006.

Ta teenis Prantsuse armees, kuni Benin sai 1960. aastal iseseisvaks.

Kérékou oli seotud sõjaväelise riigipöördega, mis 1967 kukutas president Hubert Maga, ja juhtis siis mõnda aega poliitiliselt rahutut riiki. 1972. aastal juhatas teist riigipööret, mille järel ta sai presidendiks ja kaitseministriks.

Mathieu Kérékou juhtimise all sai Beninist sotsialistlik riik, mis juhindus marksismist-leninismist. 28. septembril 1980 võttis ta vastu islami ja muutis oma eesnime Ahmediks. 1989. aasta lõpus hülgas marksismi ja korraldas esimesed mitmeparteilised valimised.

Kérékou jäi siiski 1990. aastal moodustatud üleminekuvalitsuse presidendiks. Mitmeparteilised valimised viidi läbi juba uue konstitutsiooni all 1991. aastal ja Kérékou kaotas Nicéphore Soglole.

Kérékou oli siis esimene Aafrika president, kes jäi demokraatlikel valimistel alla. Uus president Soglo, endine Maailmapanga majandusteadlane, viis riigis läbi vajalikud majandusreformid ja aitas riigi majanduse jalule. Kérékou oli sel ajal vaikne kõrvalseisja.

Kuid Soglo populaarsus langes ja 1996. aasta presidendivalimistel võitis Kérékou teda suurelt. Ta ei lubanud kiiret murrangut majanduses, kuigi jätkas Soglo poolt alustatud majandusreforme.

Mathieu Kérékou valis peaministriks oma kunagise rivaali Adrien Houngbédji, kellele oli kunagi määratud surmanuhtlus agiteerimise eest Kérékou revolutsiooni vastu. Ka Houngbédji osales presidendivalimistel, kuid jäi kolmandaks.

Märtsis 2006 toimunud presidendivalimistel ei saanud Kérékou kõrge vanuse tõttu ise osaleda, sest riigi põhiseadus keelab üle 70-aastaste kandidaadiks esitamise. Valimised võitis teises voorus 19. märtsil 2006 pankur Yayi Boni, kellele Kérékou ameti 6. aprillil üle andis.
Dahomee

**Dahomee** oli Aafrika kuningriik (tänapäeva Benini aladel), mis eksisteeris aastatel umbes 1600 kuni 1894, kui Dahomee viimane kuningas Behanzin alistus prantslastele ning Dahomee liideti Prantsuse koloniaalimpeeriumiga. Dahomee kuningriigi rajasid fonid 17. sajandi alguses, kuningriik sai piirkonnas mõjuvõimsaks vallutades 18. sajandil mitmeid tähtsamaid Atlandi-äärseid linnu.

Suurema osa 18. ja 19. sajandist oli Dahomee Lääne-Aafrika piirkonnas mõjuvõimas riik, lõpuks kaotati isegi Oyo kuningriigi vasallriigi staatus. Dahomees oli hästiarenenud majandus, mis seisis peamiselt vallutuste ja orjatööjõu peal, eurooplastega käis tihe kaubavahetus, kuningriigis oli tugev keskvalitsus, maksusüsteem ja hästiorganiseeritud sõjavägi. Märkimisväärsed olid saavutused kunstivallas, ainult naistest koosnenud sõjaväeüksus ja välja arenenud vodunitraditsioonid.

## Dahomee kuningad
* Gangnihessou ???? – 1620
* Dakodonou 1620–1645
* Houegbadja 1645–1685
* Akaba 1685–1708
* Agadja 1708–1732
* Tegbessou 1732–1774
* Kplinga 1774–1789
* Agonglo 1789–1797
* Adandozan 1797–1818
* Ghezo 1818–1856
* Glele 1856–1889
* Behanzin 1889–1894
* Agoliagbo	1894–1900

## Dahomee/Benin
Sama nime võttis endale Benin iseseisvumisel 1960. aastal, kuid muutis selle 1975. aastal Nigeri alamjooksul asunud Benini kuningriigi järgi ümber.

## Dahomee kunstis ja kultuuris
2022. aastal linastus film "The Woman King" (ee k "Naiskuninga armee"), kus kujutati Dahomee õukonda ja naissõdalasi.

## Vaata ka
* Orjarannik
* Dahomee sõjad

## Viited
Justin Ahomadegbé

**Justin Ahomadegbé(-Tomêtin)** (1917 Abomeys (Dahomee, praegu  Benin) – 8. märts 2002 Cotonou (Benin)) oli Dahomee Seadusandliku Kogu president 1959–1960, asepresident, pea-, sise- ja kaitseminister 1964–1965 ning Presidendinõukogu esimees 1972.
Alphonse Alley

**Alphonse (Amadou) Alley** (9. aprillil 1930 Bassila (Dahomee, praegu Benin) – 28. märts 1987) oli aastatel 1967–1968 Dahomee riigipea.
Sourou Migan Apithy

**Joseph Sourou Migan Marcellin Apithy** (8. aprill 1913 Porto-Novo, Dahomee [nüüd Benin] – 3. detsember 1989 Pariis, Prantsusmaa) oli Dahomee peaminister 1957–1959 ja president 1964–1965.
César Gaviria Trujillo

**César Augusto Gaviria Trujillo** [s'eesar gav'iiria truhh'iljo] (sündinud 31. märtsil 1947 Pereiras (Colombia)) on Colombia poliitik. Ta oli Colombia president aastatel 1990–1994.

Ta alustas poliitikukarjääri 1970. aastal Pereira linna nõukogu liikmena. 1974 sai temast Pereira linnapea ja samal aastal valiti ta Risaralda asemel senatisse. 1978 nimetas president Julio César Turbay Ayala ta arendus- ja tööstusministri asetäitjaks.

Aastail 1985–1986 tegeles Gaviria Virgilio Barco Vargase valimiskampaaniaga ja sai teenete eest koha rahandusministri juures avaliku krediidi osakonnas.

Gaviria esitas Kongressile eduka agraarreformi ja maksureformi seaduseelnõu. 1987 määrati ta siseministriks. Ta oli läbirääkija sissirühmaga M-19. Veebruaris 1989 astus ta tagasi, et olla taas presidendikampaania organiseerija: seekord aitas ta Luis Carlos Galánit Liberaalsest Parteist.

Gaviria tõus avalikkuse ette algas pärast Galáni mõrvamist 18. augustil 1989, presidendikampaania ajal. 11. märtsil 1990 valiti Gaviria Liberaalse Partei presidendikandidaadiks. 27. mail valiti ta 47 protsendi valijate häältega presidendiks. Vahe järgmise kandidaadiga oli 1,3 miljonit häält.

Selle kampaania ajal mõrvati kolm presidendikandidaati ja riiki oli haaramas terrorilaine. Seetõttu kaotas Gaviria, kes 43-aastaselt oli noorim president Colombia lähiajaloos, rahva poolehoiu.

Presidendina tuli Gavirial tegelda peamiselt sisside ja narkokaubitsejatega. Ta pakkus USA poolt tagaotsitavatele narkokaubitsejatele võimaluse pääseda USA-le väljaandmisest ja legaliseeruda, pääsedes kerge karistusega kodumaal.  

Pärast presidendiaega sai temast ARO peasekretär.
Laureano Gómez Castro

**Laureano Eleuterio Gómez Castro** (20. veebruar 1889 Bogotá, (Colombia) – 13. juuli 1965 Bogotá) oli Colombia president 1950–1953.
Belisario Betancur Cuartas

**Belisario Betancur Cuartas** (4. veebruar 1923 Colombia Antioquia departemang Amagá – 7. detsember 2018 Bogotá) oli Colombia poliitik, riigi president aastatel 1982–1986.
Virgilio Barco Vargas

**Virgilio Barco Vargas** (17. september 1921 Cúcuta Norte de Santanderi provints – 20. mai 1997 Bogotá) oli Colombia president 1986–1990.

Tema poliitiline karjäär algas 1943, kui sai liberaalist nõunikuks Durania linnanõukogus. Hiljem valiti ta Kongressi alamkotta.

Vägivalla perioodi ajal 1940. aastatel ja 1950. aastate alguses, mis oli tuntud ka kui La Violencia, mille ajal liberaalid ja konservatiivid pidasid omavahel brutaalset sõda ja mille jooksul sai tuhandeid inimesi surma, oli Barco eksiilis USAs.

Ta pöördus tagasi Colombiasse 1954. aastal ja aitas korraldada parteidevahelist rahu. Ta püüdis saavutada stabiilset demokraatiat. Järgmise 40 aasta jooksul teenis ta riiki kaks koosseisu senatis 1958–1966, oli saadik Suurbritannias 1961–1962, 1990–1992 ja Ameerika Ühendriikides 1977, Bogotá linnapea 1966–1969 ja Maailmapanga direktor 1969–1974.

Tema karjääri tipuks võib pidada 1986. aastat, mil ta võitis presidendivalimised enam kui 58 protsendi häältega. See oli suurim protsentuaalne näitaja Colombia ajaloos.

## Välislingid
* "La crisis de la Corbeta Caldas" Elulugu hispaania keeles
Simón Bolívar

**Simón José Antonio de la Santísima Trinidad Bolívar Palacios Ponte y Blanco** (tuntud rohkem kui **Simón Bolívar** 24. juuli 1783 Caracas – 17. detsember 1830) oli Venezuela sõjaväe- ja poliitikategelane. Ta oli Suur-Kolumbia ja Boliivia vabariigi rajaja. 

Ta oli üks silmapaistvamaid juhte Ameerika vabadusvõitluses Hispaania vastu. Ta inspireeris ja aitas saavutada Boliivia, Colombia, Ecuadori, Panama, Peruu ja Venezuela iseseisvuse.

Bolívar sündis  rikkas kreooli perekonnas ja nagu oli tema ajal tavaks kõrgema klassi perekondade pärijate puhul, saadeti ta varakult välismaale õppima. 16-aastaselt saabus ta Hispaaniasse ja seejärel kolis Prantsusmaale. Euroopas viibides tutvus ta valgustusajastu ideedega, mis hiljem motiveeris teda tõrjuma  Lõuna-Ameerika kolooniates valitsevaid hispaanlasi. Kasutades ära Napoleon I vastasest sõjast Hispaanias põhjustatud segadusi, pani Bolívar 1808. aastal aluse Colombia iseseisvuspüüdlustele. Colombia (Gran Colombia, hiljem Uus-Granada) iseseisvus kindlustati 7. augusti 1819. aastal, kui võideti Boyacá lahing. 1821. aastal võitsid Bolivari juhitud revolutsionäärid hispaanlasi ning Carabobo lahingu, mis tegi Venezuelast iseseisva riigi.

Pärast seda võitu Hispaania monarhia üle osales Bolívar Ladina-Ameerika esimese iseseisvate riikide liidu - Gran Colombia - asutamisel, mille presidendiks ta oli aastatel 1819–1830. Edasiste sõjakäikude ajal tõrjus ta Hispaania väed Ecuadorist, Peruust ja Boliiviast, millest viimane kannab tema nime. Ta oli samaaegselt Gran Colombia (praegune Venezuela, Colombia, Panama ja Ecuador), Peruu ja Boliivia president. Üsna pea sai Boliivia presidendiks tema parem käsi Antonio José de Sucre. Bolívari eesmärk oli luua tugev ja ühtne hispaaniakeelne Ameerika, mis oleks suuteline seisma silmitsi mitte ainult Hispaania ja Euroopa Püha Alliansi poolt lähtuvate ohtudega, vaid ka Ameerika Ühendriikide esilekerkiva võimuga. Oma võimsuse tipul valitses Bolívar suurt territooriumi Argentina piirist kuni Kariibi mereni.

## Viited

## Muud allikad
* Simón Bolívar hispaaniakeelses Wikipedias

## Välislingid
* Elulugu (inglise keeles)
Austraalia kindralkuberneride loend

**Austraalia kindralkuberneride loend** loetleb Austraalia kindralkubernerid, kes esindavad Suurbritannia monarhe alates Uniooniakti sõlmimisest 1. jaanuaril 1901. Enne seda asusid Austraalias Suurbritannia kolooniad, mille riigipäid ja Briti monarhide poolt määratud kubernere vaata artiklist Briti kolooniate valitsejad Austraalias.

## Vaata ka
*Austraalia ajalugu
Itaalia riigipeade loend

**[[Itaalia]] riigipeade loend** loetleb Itaalia riigipead pärast  Itaalia ühendamist 17. märtsil 1861. aastal. 

Varasemate Itaalia väikeriikide riigipäid vaata: Ajalooliste riikide riigipead.

**¹**Itaalia kuningate täistiitel oli: *Per Grazia di Dio e per Volontà della Nazione Re d'Italia* 'Itaalia kuningas Jumala armust ja rahva tahtest'

## Vaata ka
* Itaalia Vabariigi presidendid
Kesk-Aafrika Vabariigi riigipeade loend

**[[Kesk-Aafrika Vabariik|Kesk-Aafrika Vabariigi]] riigipeade loend** loetleb riigi valitsejad alates iseseisvumisest 1960. aastal, sealhulgas Kesk-Aafrika Keisririigi ainuke keiser Bokassa I.
Kiribati riigipeade loend

**Kiribati riigipeade loend** loetleb Kiribati riigipead alates Gilberti saarte iseseisvumisest Tuvalu koosseisust Kiribati Vabariigi nime all.
Õigsus

**Õigsus** on teo (sealhulgas valiku või otsuse, sealhulgas uskumuse valiku või uskuda otsustamise) kooskõlalisus mingite reeglitega. Tähtis erijuht on moraalne õigsus – kooskõla moraalinormidega. 

Õigsuse vastand on valesus. Eriti moraalset valesust nimetatakse ka vääruseks. 

Kõnekeeles öeldakse sageli „tõene“ asemel „õige“.
Jäämurdja (rajatis)

**Jäämurdja** on rajatis, mis kaitseb vees olevaid silla tugisambaid jääpankade ja jää surve eest jää liikumisel, suunates selle kõrvale.

## Välislingid
*Fotod Pärnu Kesklinna silla jäämurdjatest
Põhja-Makedoonia riigipeade loend

**Põhja-Makedoonia riigipeade loend** loetleb iseseisva Makedoonia (alates 2019. aastast Põhja-Makedoonia) riigipead alates 1991. aastast, pärast Jugoslaaviast eraldumist.
Põhja-Makedoonia president

**Põhja-Makedoonia president** on Põhja-Makedoonia Vabariigi riigipea. 

President esindab Põhja-Makedoonia Vabariiki kodumaal ja välismaal. Ta on Põhja-Makedoonia Vabariigi relvajõudude ülemjuhataja ja Julgeolekunõukogu esimees.

President valitakse otsestel üldvalimistel salajasel hääletusel viieaastaseks ametiajaks. Sama isikut ei või presidendiks valida üle kahe korra. 

Presidendikandidaat peab olema Põhja-Makedoonia Vabariigi kodanik ja valimiste päeval üle 40 aasta vanune. Kandidaadi peavad esitama vähemalt 10 000 valijat või vähemalt 30 parlamendiliiget. Ta osutub valituks, kui tema poolt antud häälte arv on vähemalt 50% valijate üldarvust pluss üks hääl. 

President tugineb oma ametis konstitutsioonile ja tegutseb konstitutsiooni ja seaduste raames. Ta sõlmib rahvusvahelisi leppeid Makedoonia Vabariigi nimel. Ta nimetab ja kutsub tagasi Põhja-Makedoonia suursaadikud ja saadikud ning võtab vastu välismaa diplomaatiliste esindajate volikirju ja tagasikutsumiskirju. President määrab peaministri kandidaadi ja annab talle volituse moodustada valitsus. Ta nimetab kolm Julgeolekunõukogu liiget, teeb ettepaneku Rahvustevaheliste Suhete Nõukogu liikmete, kahe Konstitutsioonikohtu kohtuniku ja kahe Vabariigi Kohtunõukogu liikme ametissenimetamiseks ja täidab teisi konstitutsiooniga ette nähtud kohustusi. 

Presidendi ametikoht ei ole ühitatav teiste avalike ametitega, kutsealal tegutsemisega ega parteilise ametikohaga. Tal on immuniteet ja vetoõigus. Ta on kohustatud kord aastas informeerima parlamenti oma tegevusest.

Sõjaseisukorra ja erakorralise seisukorra ajal on presidendil erakorralised volitused. Kui parlament ei saa kokku tulla, kuulutab president välja sõjaseisukorra ja nimetab ametisse või vabastab ametist valitsuse või üksikud ametnikud.

Kui presidendil pole võimalik oma kohuseid täita, astub tema asemele parlamendi president. 

Senised Põhja-Makedoonia presidendid on loetletud Põhja-Makedoonia riigipeade loendis.
Mudjug (laev)

**Mudjug** on Vene jäälõhkuja.

Laeva ninaosa asendati 1986 Emdenis (Saksamaa) uudse konstruktsiooniga vööriga. Uuendatud jäämurdja on lameda põhjaga, tunduvalt pikem ja umbes 2 meetrit laiem. Põhja all on olemas süsteem, mis juhib kõrgsurve all oleva vee ja õhu segu. Jäämurdmisvõimet on parandatud: varem suutis Mudjug liikuda pideva käiguga täpselt meetri paksuses jääs, nüüd jõuab laev aga seisma jäämata liikuda 1,4 meetri paksuses jääs.

## Välislingid

*Foto
Väärus

**Väärus** on tõesusele vastandlik omadus, mida omistatakse propositsioonidele, väidetele, mõtetele, uskumustele jne ning ka lausetele ja lausungitele. Asju, millel see omadus võib olla, nimetatakse tõesusekandjateks.

Enamasti samastatakse väärust mittetõesusega, kuid mõne tõesusekandja kohta kaldutakse väitma, et see ei ole tõene ega väär. 

Formaalses loogikas on väär tõesuse kõrval üks   tõeväärtustest. Mõnes formaalse loogika süsteemis on tõese ja väära kõrval teisigi tõeväärtusi. 

Kõnekeeles öeldakse sageli "tõene" asemel "õige" ja "väär" asemel "vale". Nende sõnade kasutamisel lähtume siiski sellest, et tõesus ja väärus on propositsiooni (või uskumuse või lause) vastavus või mittevastavus tõele, õigsus ja valesus aga teo (sealhulgas valiku või otsuse, sealhulgas uskumuse valiku või uskuda otsustamise) kooskõlalisus mingite reeglitega.
Nepali riigipeade loend

**Nepali riigipeade loend** loetleb Nepali riigipead alates Nepali riigikeste Bhaktapura (pealinn Bhatgaon), Banikapura (pealinn Banepa) ja Kantipura (pealinn Katmandu) ühendamisest 25. septembril 1768. 

Aastatel 1816–1923 oli riik *de facto* Suurbritannia protektoraadi all. 

28. mail 2008 kaotati monarhia ja Nepalist sai vabariik.
Burkina Faso riigipeade loend

**[[Burkina Faso]] riigipeade loend** loetleb riigi presidendid alates autonoomia saamisest Ülem-Volta nime all 1959. aastast. Riik iseseisvus 5. augustil 1960. Aastast 1984 on riik tuntud Burkina Fasona.
Burundi riigipeade loend

**[[Burundi]] riigipeade loend** loetleb iseseisva Burundi riigipead alates Burundi Kuningriigi loomisest 1680. aastal kuni Saksa Ida-Aafrika koosseisu minemiseni 1890. aastal ning autonoomia saamisest 1960. aastal   kuni tänapäevani.

## Vaata ka
*Burunda kuningas
*Burunda president

## Välislingid
* http://web.archive.org/web/20020909064120/http://www.uq.net.au/~zzhsoszy/states/africa/burundi.html
Föderaalringkond (Venemaa)

**Föderaalringkond** (vene keeles *федеральный округ*) on Venemaa föderatsiooni subjektide (vabariigid, oblastid, kraid jt) konstitutsiooniga määratlemata rühmitamisüksus. Föderaalringkonnad loodi president Vladimir Putini esimesel ametiajal vastavalt Venemaa Presidendi seadlusele nr. 849 "Venemaa Föderatsiooni Presidendi täievolilisest esindajast föderaalringkonnas" (*О полномочном представителе Президента Российской Федерации в федеральном округе*) 13. maist 2000.

Igasse föderaalringkonda määrab president oma esindaja.

Föderaalringkondi oli 19. jaanuarini 2010 seitse:
# Keskföderaalringkond (*Центральный федеральный округ*)
# Lõuna föderaalringkond (*Южный федеральный округ*)
# Loode föderaalringkond (*Северо-Западный федеральный округ*) 
# Kaug-Ida föderaalringkond (*Дальневосточный федеральный округ*)
# Siberi föderaalringkond (*Сибирский федеральный округ*)
# Uurali föderaalringkond (*Уральский федеральный округ*)
# Volga föderaalringkond (*Приволжский федеральный округ*)

19. jaanuaril 2010 eraldas president Dmitri Medvedev oma dekreediga Lõuna föderaalringkonnast kaheksanda, Põhja-Kaukaasia föderaalringkonna (*Северо-Кавказский федеральный округ*).

21. märtsil 2014 moodustati Venemaa poolt annekteeritud Krimmis Krimmi Vabariigist ja föderaalse alluvusega Sevastopoli linnast üheksas, Krimmi föderaalringkond. 28. juulil 2016 see kaotati ning selle territoorium liideti Lõuna föderaalringkonnaga. 

## Föderaalringkonnad 2018. aastal

## Vaata ka
*Venemaa haldusjaotus

## Välislingid
Siberi föderaalringkond

**Siberi föderaalringkond** on üks kaheksast föderaalringkonnast Venemaal. 

Siberi föderaalringkonda kuuluvad:
* Altai Vabariik (Республика Алтай)
* Hakassia Vabariik (Республика Хакасия)
* Tõva Vabariik (Республика Тыва)
* Altai krai (Алтайский край)
* Krasnojarski krai (Красноярский край)
* Irkutski oblast (Иркутская область)
* Kemerovo oblast (Кемеровская область)
* Novosibirski oblast (Новосибирская область)
* Omski oblast (Омская область)
* Tomski oblast (Томская область)

2000. aastal oli Siberi föderaalringkonna rahvaarv 20 792 500.

Venemaa presidendi esindajad Siberi föderaalringkonnas:
#Leonid Dratševski (Леонид Вадимович Драчевский; 18. maist 2000 kuni 9. septembrini 2004) 
#Anatoli Kvašnin (Анатолий Васильевич Квашнин; 9. septembrist 2004 kuni 9. septembrini 2010)
#Viktor Tolokonski (Виктор Александрович Толоконский; 9. septembrist 2010 kuni 12. maini 2014)
#Nikolai Rogožkin (Николай Евгеньевич Рогожкин; 12. maist 2014 kuni 28. juulini 2016)
#Sergei Menjailo (Сергей Иванович Меняйло; 28. juulist 2016 kuni 9. aprillini 2021)
#Anatoli Serõšev (alates 12. oktoobrist 2021)

## Välislingid

*http://www.sfo.nsk.su/
Valesus

**Valesus** on teo (sealhulgas valiku või otsuse, sealhulgas uskumuse valiku või uskuda otsustamise) kooskõlalisuse puudumine mingite reeglitega. Tähtis erijuht on moraalne valesus – kooskõlalisuse puudumine moraalinormidega. Moraalset valesust nimetatakse tavaliselt vääruseks.

Valesuse vastand on õigsus. 

Kõnekeeles öeldakse sageli "väär" ("ebatõene") asemel "vale".

## Vaata ka
*Vale
Kaug-Ida föderaalringkond

**Kaug-Ida föderaalringkond** on üks kaheksast föderaalringkonnast Venemaal.

Kaug-Ida föderaalringkonda kuuluvad:

* Burjaatia Vabariik (Республика Бурятия)
* Sahha Vabariik (Республика Саха (Якутия))
* Primorje krai (Приморский край)
* Habarovski krai (Хабаровский край)
* Kamtšatka krai (Камчатский край)
* Taga-Baikali krai (Забайкальский край)
* Amuuri oblast (Амурская область)
* Magadani oblast (Магаданская область)
* Sahhalini oblast (Сахалинская область)
* Juudi autonoomne oblast (Еврейская автономная область)
* Tšuktši autonoomne ringkond (Чукотский автономный округ)

Novembris 2018 liideti Kaug-Ida föderaalringkonnaga Burjaatia Vabariik ja Taga-Baikali krai, mis seni olid kuulunud Siberi föderaalringkonda.

2000. aastal oli Kaug-Ida föderaalringkonna rahvaarv 7 169 400, 2002. aasta rahvaloenduse andmeil 6 692 900.

Venemaa presidendi esindajad Kaug-Ida föderaalringkonnas:
# Konstantin Pulikovski (Константин Пуликовский; 18. maist 2000 kuni 14. novembrini 2005)
# Kamil Ishakov (Камиль Ишаков; 14. novembrist 2005 kuni 2. oktoobrini 2007)
# Oleg Antossenko (kohusetäitja; 5. oktoobrist kuni 29. oktoobrini 2007)
# Oleg Safonov (Олег Сафонов; 29. oktoobrist 2007 kuni 30. aprillini 2009)
# Viktor Išajev (Виктор Ишаев; 30. aprillist 2009 kuni 31. augustini 2013)
# Juri Trutnev (Юрий Трутнев; alates 31. augustist 2013)

Föderaalringkonna keskus on Vladivostok ja suurim linn Habarovsk.

## Viited

## Välislingid
* Ringkonna koduleht
Keskföderaalringkond

**Keskföderaalringkond** on üks kaheksast föderaalringkonnast Venemaal. 

Keskföderaalringkonda kuuluvad:
* Belgorodi oblast (Белгородская область)
* Brjanski oblast (Брянская область)
* Ivanovo oblast (Ивановская область)
* Jaroslavli oblast (Ярославская область)
* Kaluga oblast (Калужская область)
* Kostroma oblast (Костромская область)
* Kurski oblast (Курская область)
* Lipetski oblast (Липецкая область)
* Moskva linn
* Moskva oblast (Московская область)
* Orjoli oblast (Орловская область)
* Rjazani oblast (Рязанская область)
* Smolenski oblast (Смоленская область)
* Tambovi oblast (Тамбовская область)
* Tula oblast (Тульская область)
* Tveri oblast (Тверская область)
* Vladimiri oblast (Владимирская область)
* Voroneži oblast (Воронежская область)

2000. aastal oli Keskföderaalringkonna rahvaarv 37 142 300.

Venemaa presidendi esindaja Keskföderaalringkonnas:
#Georgi Poltavtšenko (18. mai 2000 – 31. august 2011) 
#Oleg Govorun (6. september 2011 – 21. mai 2012)
#Aleksandr Beglov (23. mai 2012 – 25. detsember 2017)
#Aleksei Gordejev (25. detsember 2017 – 18. mai 2018)
#Igor Štšogolev (alates 26. juunist 2018)
Lõuna föderaalringkond

**Lõuna föderaalringkond** (kuni 21. juunini 2000 kandis nime *Põhja-Kaukaasia föderaalringkond*) on üks kaheksast föderaalringkonnast Venemaal. 2010. aastal eraldati sellest Põhja-Kaukaasia föderaalringkond. 28. juulil 2016 liideti sellega Ukrainale kuuluval annekteeritud Krimmi poolsaarel 21. märtsil 2014 moodustatud Krimmi föderaalringkonna territoorium.

Lõuna föderaalringkonda kuuluvad:
* Adõgee Vabariik (Республика Адыгея)
* Kalmõkkia Vabariik (Республика Калмыкия)
* Krasnodari krai (Краснодарский край)
* Astrahani oblast (Астраханская область)
* Rostovi oblast (Ростовская область)
* Volgogradi oblast (Волгоградская область)
* Krimmi Vabariik (Республика Крым; annekteeritud Ukraina territoorium)
* Sevastopol (Севастополь; annekteeritud Ukraina territoorium)

Venemaa presidendi esindajad Lõuna föderaalringkonnas:
# Viktor Kazantsev (Виктор Казанцев; 18. mai 2000 kuni 9. märts 2004)
# Vladimir Jakovlev (Владимир Яковлев; 9. märts 2004 kuni 13. september 2004)
# Dmitri Kozak (Дмитрий Козак; 13. september 2004 kuni 9. oktoober 2007)
# Grigori Rapota (9. oktoobrist 2007 12. maini 2008)
# Vladimir Ustinov (Владимир Устинов; alates 14. maist 2008)

Föderaalringkonna keskus on Rostov Doni ääres ja suurim linn Krasnodar.

## Välislingid
* http://www.ufo.gov.ru/
Uurali föderaalringkond

**Uurali föderaalringkond** on üks kaheksast föderaalringkonnast Venemaal. 

Uurali föderaalringkonda kuuluvad:
* Kurgani oblast (Курганская область)
* Sverdlovski oblast (Свердловская область)
* Tjumeni oblast (Тюменская область)
* Tšeljabinski oblast (Челябинская область)
* Handi-Mansi Jugra autonoomne ringkond (Ханты-Мансийский автономный округ–Югра)
* Jamali Neenetsi autonoomne ringkond (Ямало-Ненецкий автономный округ)

2000. aastal oli Uurali föderaalringkonna rahvaarv 12 603 200. Ringkonnas on 112 linna.

Venemaa presidendi esindaja Uurali föderaalringkonnas:
#Pjotr Latõšev (mai 2000 – 2. detsember 2008)
#Nikolai Vinnitšenko (8. detsember 2008 – 6. september 2011)
#Jevgeni Kuivašev (6. september 2011 – 14. mai 2012)
#Igor Holmanskihh (21. mai 2012 – 2018)
#Nikolai Tsukanov (26. juuni 2018 – 9. november 2020)
#Vladimir Jakušev (9. novembrist 2020)

## Välislingid
*Ringkonna koduleht
Loode föderaalringkond

**Loode föderaalringkond** on üks kaheksast föderaalringkonnast Venemaal. 

Loode föderaalringkonda kuuluvad:
* Karjala Vabariik (Республика Карелия)
* Komi Vabariik (Республика Коми)
* Arhangelski oblast (Архангельская область)
* Kaliningradi oblast (Калининградская область)
* Leningradi oblast (Ленинградская область)
* Murmanski oblast (Мурманская область)
* Novgorodi oblast (Новгородская область)
* Pihkva oblast (Псковская область)
* Vologda oblast (Вологодская область)
* Peterburi linn (Санкт-Петербург)
* Neenetsi autonoomne ringkond (Ненецкий автономный округ)

Venemaa presidendi esindajad Loode föderaalringkonnas:
#Viktor Tšerkessov (18. mai 2000 – 11. märts 2003)
#Valentina Matvijenko (11. märts 2003 – 1. november 2003)
#Ilja Klebanov (25. november 2003 – 6. september 2011)
#Nikolai Vinnitšenko (6. september 2011 – 11. märts 2013)
#Vladimir Bulavin (11. märts 2013 – 28. juuli 2016)
#Nikolai Tsukanov (28. juulist 2016 – 25. detsember 2017)
#Aleksandr Beglov (25. detsember 2017 – 3. oktoober 2018)
#Aleksandr Gutsan (alates 7. november 2018)
Aga Burjaadi autonoomne ringkond

**Aga Burjaadi autonoomne ringkond** (**Aga**) oli haldusüksus Venemaal 1. märtsini 2008. Kuulus Siberi föderaalringkonda. Asus enklaavina Tšita oblastis.

## Rahvastik

2002. aasta rahvaloenduse andmetel elas ringkonnas 72 213 inimest, kellest 62,5% olid burjaadid, 35,1% venelased ja 0,5% tatarlased. Suurimad asulad on Aginskoje ja Mogoitui alevik.

## Haldusjaotus

Ringkond on jaotatud kolmeks rajooniks:

*Aginskoje rajoon (vene *Агинский район*)
*Duldurga rajoon (*Дульдургинский район*)
*Mogoitui rajoon (*Могойтуйский район*)

11. märtsil 2007 toimunud referendumil kiideti heaks ühinemine Tšita oblastiga, mille tulemusel moodustati 1. märtsil 2008 Taga-Baikali krai.
Volga föderaalringkond

**Volga föderaalringkond** on üks kaheksast föderaalringkonnast Venemaal.

Volga föderaalringkonda kuuluvad:
* Baškortostani Vabariik (Республика Башкортостан)
* Mari Eli Vabariik (Республика Марий Эл)
* Mordva Vabariik (Республика Мордовия)
* Tatarstani Vabariik (Республика Татарстан)
* Tšuvaši Vabariik (Чувашская Республика)
* Udmurdi Vabariik (Удмуртская Республика)
* Kirovi oblast (Кировская область)
* Nižni Novgorodi oblast (Нижегородская область)
* Orenburgi oblast (Оренбургская область)
* Penza oblast (Пензенская область)
* Samara oblast (Самарская область)
* Saratovi oblast (Саратовская область)
* Uljanovski oblast (Ульяновская область)
* Permi krai (Пермский край); moodustati 1. detsembril 2005 Permikomi autonoomse ringkonna ja Permi oblasti liitmisel

2000. aastal oli Volga föderaalringkonna rahvaarv 32 017 800. Ringkonnas on 191 linna.

Venemaa presidendi esindajad Volga föderaalringkonnas:
# Sergei Kirijenko (Сергей Кириенко; 18. mai 2000 kuni 14. november 2005)
# Aleksandr Konovalov (Александр Коновалов; alates 14. novembrist 2005 12. maini 2008)
# Grigori Rapota (Григорий Рапота; 14. maist 2008 kuni 14. detsembrini 2011)
# Mihhail Babitš (Михаил Бабич; 15. detsembrist 2011 kuni 24. augustini 2018 )
# Igor Komarov (Игорь Комаров; alates 7. septembrist 2018)

Föderaalringkonna keskus on Nižni Novgorod ja suurim linn Kaasan.

## Viited
Maakond

Eestis on **maakond** 1. järgu haldusüksuse tüüp. Eestis on 15 maakonda.

## Praegused maakonnad

## Ajalugu

1940. aastal oli Eestis 11 maakonda. Maakonnad likvideeriti Eesti NSVs 1950. aasta haldusreformiga. 1960. aastate haldusreformid jätsid varem arvukatest maarajoonidest alles 15, mis 1990. aastate algul nimetati ümber maakondadeks.

### Maakonnad ja vojevoodkonnad 17. sajandi algul

Rootsi valdused:
* Harjumaa
* Järvamaa
* Läänemaa
* Virumaa

Poola valdused:
* Pärnu vojevoodkond
* Tartu vojevoodkond

Taani valdus:
* Saaremaa

### Maakonnad alates 1780. aastate haldusreformist kuni 1910. aastateni
Eestimaa:
*Tallinna/Harju kreis (saksa *Kreis Harrien*)
*Paide/Järva kreis (saksa *Kreis Jerwen*)
*Haapsalu/Lääne kreis (saksa *Kreis Wiek*, *Kreis Wieck*)
*Rakvere/Viru kreis (saksa *Kreis Wierland*)

Liivimaa Eesti osa:
*Pärnu kreis (saksa *Kreis Pernau*)
*Tartu kreis (saksa *Kreis Dorpat*)
*Viljandi kreis (saksa *Kreis Fellin*)
*Võru kreis (saksa *Kreis Werro*)
*Kuressaare kreis (saksa *Oesel*; Saaremaad loeti ka eraldi provintsiks, seal oli näiteks eraldi aadliomavalitsus kohaliku rüütelkonna näol)

### Maakonnad 1918–1940

*Harju maakond
*Järva maakond 
*Lääne maakond
*Pärnu maakond 
*Petseri maakond 
*Saare maakond
*Tartu maakond 
*Valga maakond
*Viljandi maakond
*Viru maakond 
*Võru maakond
1938. aasta Maakonnaseaduse § 1 kohaselt olid Vabariigi maakonnad: Harju, Järva, Lääne, Petseri, Pärnu, Saare, Viljandi, Tartu, Valga, Viru ja Võru. Maakondade ehk kreiside piire seadusega ei muudetud.

### Maakonnad Eesti NSV-s
Kuni 1944.aastani säilis Eesti NSV-s algne haldusjaotus. 
* 1944. aastal liideti suurem osa Petseri maakonnast, Vene NFSV Leningradi oblastisse Petseri rajoon, hilisemasse Pihkva oblasti Petseri rajooni;
* 1945. aastal liideti osa, Narva-tagused vallad Viru maakonnast Vene NFSV Leningradi oblasti Kingissepa rajooni;
* 1946. aastal moodustati Hiiu maakond (1946–1950);
* 1949. aastal moodustati Jõgeva maakond (1949–1950);
* 1949. aastal jagati Viru maakond kaheks: idapoolsetest valdadest moodustati Jõhvi maakond (1949–1950), läänepoolsetest valdadest moodustati Viru maakond (1949–1950).

### Maakonnad 1991–...
Eesti taasiseseisvumise protsessis, 1991. aasta 11. juulil võeti vastu Eesti Vabariigi Ülemnõukogu Presiidiumi seadlus kohaliku omavalitsuste terminite ja nimetuste korrastamise kohta, mille kohaselt kehtestati ametlikuks kasutamiseks Eesti Vabariigi maakondade nimetused

Taasiseseisvunud Eestis on uued maakonnad: Hiiu, Ida-Viru, Jõgeva, Lääne-Viru, Põlva ja Rapla. Enam pole Petseri maakonda (Petseri maakond on de facto Venemaa Föderatsiooni kontrolli all).

## Vaata ka
* Eesti haldusjaotus
* Eesti valdade loend
* Eesti muinasmaakonnad

## Viited
Maakonnalinn

**Maakonnalinn** on maakonna keskne asula. 

Mõned Eesti praegused maakonnalinnad said linna staatuse alles 1990. aastatel (olid enne alevid).

## Eesti maakonnalinnad
*Harju maakond: Tallinn
*Hiiu maakond: Kärdla
*Ida-Viru maakond: Jõhvi
** Perekonnaseisutoimingute seaduse mõistes on maakonnakeskuseks Jõhvi ja Narva. 
*Jõgeva maakond: Jõgeva
*Järva maakond: Paide
*Lääne maakond: Haapsalu
*Lääne-Viru maakond: Rakvere
*Põlva maakond: Põlva
*Pärnu maakond: Pärnu
*Rapla maakond: Rapla
*Saare maakond: Kuressaare
*Tartu maakond: Tartu
*Valga maakond: Valga
*Viljandi maakond: Viljandi
*Võru maakond: Võru

## Viited
Tõva riigipeade loend

**[[Tõva Vabariik|Tõva]] riigipeade loend** loetleb iseseisva Tõva riigipead.

**Täitevkomitee esimehed**
1921–1922  Sodnam Baltšir
**Väikese Huraali presiidiumi esimehed**
1924–1926  Kuular Donduk
1926–1926  Nimatšjan
1936–1940  Kemtšen-ool
1940–1942  Polat
1942–1944  Hertek Antšimaa-Toka
Boniface Alexandre

**Boniface Alexandre** (31. juulil 1936 – 4. august 2023) oli Haiti poliitik. 

Ta oli riigi ajutine president 29. veebruarist 2004 kuni 14. maini 2006. Sellesse ametisse vannutati ta hommikul, mõni tund pärast president Jean-Bertrand Aristide'i tagasiastumist vastavalt konstitutsioonile kui ülemkohtu ülemkohtunik (kassatsioonikohtu esimees). Lühike tseremoonia leidis aset peaminister Yvon Neptune'i kodus. 

Alexandre'i pidi konstitutsiooni artikli 149 kohaselt ametisse kinnitama parlament, kuid see ei olnud koos käinud pärast seda, kui enamiku parlamendiliikmete volituste tähtaeg jaanuaris 2004 lõppes. Presidendivalimised peavad toimuma 45 kuni 90 päeva pärast presidendi tagasiastumist. 

Alexandre sündis 1936. aastal. Teda kasvatas onu, endine Haiti peaminister Martial Celestin. Ta õppis juristiks ning töötas 25 aastat Port-au-Prince'i õigusabifirmas Cabinet Lamarre, mis on spetsialiseerunud ärilepingutele ja abielulahutustele. 

1990. aastatel nimetati Alexandre Haiti Ülemkohtusse ning 2002 nimetas president Jean-Bertrand Aristide ta ülemkohtunikuks. 

Kassatsioonikohtu esimeheks määras Alexandre'i president Aristide. Kuigi kohtunikke kahtlustatakse Haitil üldiselt korruptsioonis, on Alexandre'il haitilaste seas ausa inimese maine. Kassatsioonikohtu esimehena on Alexandre lubanud võidelda ebakompetentsuse ja korruptsiooniga kohtuaparaadis. 

25. aprillil 2003 sai ta USA Louisiana osariigi Lafayette'i linna aukodanikuks.

Alexandre oli ka Port-au-Prince'i Ülikooli õppejõud. 

Kuigi Alexandre'il olid president Aristide'iga tihedad sidemed, ei olnud ta Aristide'i partei Fanmi Lavalas liige. Aristide'i vastased on leidnud, et ta oli eelmise režiimiga liiga tihedalt seotud ning et ülemkohtunikuna ei rõhutanud ta piisavalt kohtu sõltumatust täitevvõimust.

## Tegevus ajutise presidendina
Kolm tundi pärast Aristide'i lahkumist tegi Alexandre avalduse, milles ta ütles: "Ülesanne ei ole kergete killast. Haiti on kriisis... Ta vajab kõiki oma poegi ja tütreid. Keegi ei tohi võtta kohtumõistmist enda kätesse." 

Alexandre saatis kohe palve ÜRO Julgeolekunõukogule saata korra taastamiseks Haitisse rahvusvahelised rahutagamisjõud. Julgeolekunõukogu nõustus seda palvet rahuldama. 

Mässuliste juhid, sealhulgas Guy Philippe, on valmis Alexandre'iga kui presidendi kohusetäitjaga koostööd tegema ning Alexandre'ilt oodatakse uue peaministri nimetamist. 

8. märtsil vannutati Alexandre ametlikult presidendiks. Oma kõnes kutsus ta üles rahvuslikule leppimisele, rahu ja turvalisuse õhkkonna loomisele kõigi jaoks ning kiirete abinõude rakendamisele nälja ja vaesuse vastu võitlemiseks ja tervise parandamiseks. "Me seisame silmitsi nii olemasoleva elanikkonna humanitaarsete vajadustega kui ka ülesandega korraldada head valimised, mis võimaldavad riigil väljuda sellest poliitilisest ja sotsiaalsest kriisist, mis on tõuganud ta kodusõja äärele."

10. märtsil nimetas Boniface ajutiseks peaministriks Gérard Latortue, kelle oli 9. märtsil välja valinud seitsmest eri elualade väljapaistvast esindajast koosnev "tarkade nõukogu".

## Isiklikku
Alexandre'il on kolm last.  
 
## Välislingid
*Foto
Novum Organum

**"Novum Organum"** (**"Uus Organon"**) on Francis Baconi ladinakeelne teos, mis ilmus 1620. aastal Londonis.

Raamatu täielik pealkiri oli **"Novum Organum Scientiarum"** ("Teaduste uus Organon"). See oli mõeldud teose "Instauratio Magna Scientiarum" teiseks osaks.

Raamat on pühendatud kuningas James I-le.

Bacon töötas teose kallal üle 10 aasta. Selle variante oli vähemalt 12. Mõned teose ideed sisaldusid juba Baconi kirjutises "Cogitata et Visa de Interpretatione..." (kirjutatud 1607–1608). Ometi jäi teos lõpuni kirjutamata.

Autor vastandab Aristotelese loogikale (Organon) ja skolastilisele loogikale uue, parema tunnetustööriista, uue Organoni. Raamatus on üksikasjalikult esitatud Baconi õpetus meetodist ja induktsiooniteooria.

## Väljaanded
Raamatu uustrükid ilmusid 1645 ja 1650 Leidenis, 1660 Amsterdamis, 1770 Würzburgis, 1803 Glasgow's ja 1813 Oxfordis. Hilisemaid väljaandeid on väga palju.

Alates 18. sajandi algusest hakati teost tõlkima elavatesse keeltesse, sealhulgas saksa, itaalia, prantsuse ja inglise keelde.

Põhitekst koosneb eessõnast ja kahest "aforismide" raamatust.

## Välislingid

*Ladinakeelne originaaltekst
*Venekeelne tõlge
*Ingliskeelse tõlke algus 1863. aastast
Leemetikare

**Leemetikare** on kare Muhu juures Seaninast 0,2 km kirdes.

Kõrgvee korral on saare madalam keskosa üle ujutatud, saarest jäävad siis alles põhja- ja (suurem) lõunapoolne osa.

Leemetikare on kivine. Saar on tervenisti kaetud paekiviklibuga, millel leidub suuremaid graniitkive.

Taimedest võib muuhulgas leida rannikat, merihumurit, merikapsast, põldmurakat ja pilliroogu. Leemetikarel puid ei kasva, mõni põõsas aga küll.

Saarel on nähtud pesitsemas kühmnokk-luike, hahka, punajalg-tildrit ja merikajakat. Teistest lindudest võib sagedamini kohata kormorani, naerukajakat, kalakajakat, randtiiru, valgepõsk-laglet, luitsnokk-parti ja teisi partlasi.

Leemetikare varju jääb Võrkaia paadisadam.
Guinea-Bissau riigipeade loend

**[[Guinea-Bissau]] riigipeade loend** loetleb iseseisva Guinea-Bissau riigipead alates iseseisvumisest Portugali võimu alt 1973. aastal.

Guinea-Bissau riigipeaks on president.

## (1973–tänapäev)
Mosambiigi riigipeade loend

**[[Mosambiik|Mosambiigi]] riigipeade loend** loetleb Mosambiigi riigipead alates iseseisvumisest 1975. aastal.
Kameruni riigipeade loend

**Kameruni riigipeade loend** loetleb Kameruni riigipead alates 1960. aastast, kui Prantsuse Kamerun iseseisvus. 1961 vabanes koloniaalvõimu alt ka Briti Kamerun; selle lõunaosa liitus Kameruniga, põhjaosa aga Nigeeriaga.
Myanmari riigipeade loend

**Myanmari riigipeade loend** loetleb Myanmari (Birma) riigipead alates Awa kuningriigi iseseisvumisest 1752. aastal ning pärast Suurbritannia anneksiooni ja Jaapani okupatsiooni taasiseseisvunud riigi presidendid tänapäevani.
Idaslaavi keeled

**Idaslaavi keeled** on indoeuroopa keelkonna alla slaavi keelte hulka kuuluv keelterühm, mille leviala asub Ida-Euroopas.

## Keeled
* vene keel
* ukraina keel
* valgevene keel
* russiini keel

## Vaata ka
*lõunaslaavi keeled
*lääneslaavi keeled
BBC

**BBC** (**British Broadcasting Corporation**) on Suurbritannia avalik-õiguslik televisiooni- ja ringhäälingukontsern, mis edastab saateid üle maailma.

BBC loodi 1922. aastal mitme erafirma koostöös. Esimene ametlik saade (ülekanne) toimus sama aasta 14. novembril.

1932 asutati BBC allüksus BBC Empire Service, mis hakkas edastama programmi väljaspool Briti saari. Pärast mitut vahepealset nimemuutust kannab see alates 1. maist 1965 kuni tänapäevani nime BBC World Service, mis edastab 2023. aasta seisuga 41 mitteingliskeelset programmi. Neile lisandub 40 programmi, mida on edastatud minevikus.

Umbes 23 000 töötajaga ettevõtte käive oli 2009/10. aruandeaastal 4,741 miljardit naela.

2017. aasta märtsis avas BBC Lätis Riias esinduse eesmärgiga edastada Nõukogude Liidu alla kuulunud riikide uudiseid vene keeles muutunud geopoliitilise seisu tõttu.

BBC seitsmeteistkümnenda peadirektori ametikohustusi hakkas alates 1. septembrist 2020 täitma endine BBC Studios tegevdirektor Tim Davie.

## Vaata ka
* BBC World News
* BBC News Online
* BBC One

## Viited

## Välislingid

*BBC UK koduleht
Bulgaaria riigipeade loend

**[[Bulgaaria]] riigipeade loend** sisaldab kahte tabelit, millest esimene loetleb Bulgaaria monarhid ning teine loetleb riigi valitsejad pärast monarhiat.
Nicholas Parsons

Christopher **Nicholas Parsons** (10. oktoober 1923 Grantham, Lincolnshire – 28. jaanuar 2020) oli Briti näitleja ja saatejuht.

Parsonsil olid vanem vend ja noorem õde. Nende isa oli üldarst ja tõenäoliselt aitas ta 1925 ilmale tuua tulevase peaministri Margaret Thatcheri. Ema töötas samas haiglas õena.

Nicholas ei olnud koolis tubli õpilane. Ta kannatas kogelemise, düsleksia ja peavalude käes.

Poisina tahtis ta saada näitlejaks, aga vanemad suunasid ta tööle Glasgow' lähedal Clydebankis asuvasse laevaehitustöökotta, sest poisil oli käelise tegevuse peale annet. Ta läbis ka Glasgow' ülikoolis poolteist kursust inseneriõpet, jättis küll õppimise pooleli, aga töötas maailmasõja ajal laevamehaanikuna. Halva tervise tõttu ta lahingutes ei osalenud.

Pärast maailmasõda hakkas ta tööle näitlejana algul Glasgow', hiljem Londoni teatrites. Esimese filmirolli tegi ta 1947, teise 1954, ja sellest alates hakkas sageli filmides kaasa tegema.

Ta juhtis BBC neljanda raadio programmis olevat saadet "Just a Minute", mis on eetris olnud alates 1967. aastast. Selles saates peavad neli osalejat kõnelema etteantud teemal minut aega ilma ennast kordamata, takerdumata ja teemast kõrvale kaldumata.

Parsons on osalenud ka telesarjas "The Benny Hill Show" (1969–1974).

Aastatel 1972–1983 juhtis ta telesaadet "Sale of the Century".

## Välislingid
* Nicholas Parsonsi koduleht
Belgia riigipeade loend

**[[Belgia]] riigipeade loend** sisaldab kahte tabelit, millest esimeses on loetletud Belgia riigipead alates Habsburgide võimule vastuhakkamisest 1790. aastal ja iseseisvumisest 1830. aastal kuni tänapäevani. Teises tabelis on loetletud Belgia tegelikud valitsejad Saksa okupatsiooni aegadel 1914–1918 ja 1940–1944.
Rootsi riigipeade loend

**[[Rootsi]] riigipeade loend** loetleb teadaolevad Rootsi kuningaid kuni tänapäevani.

## Rootsi muinaskuningad
(*Kronoloogilises järjekorras*)
*Oden
*Yngve I Frej
*Fjolner
*Svegdir
*Vanlande
*Domalder
*Domar
*Dyggve
*Dag Tark
*Agne Tark
*Alrik ja Erik
*Alf ja Yngve
*Jorun
*Aun (Ane) Vana
*Egil
*Angantyr
*Hugleik Götalandilt
*Ottar Vendelkråka
*Ale
*Adils
*Östen
*Yngvar
*Bröt-Anund
*Ingjald Illråde
*Olof I Trätälja
*Ivar Vidfamme
*Björn I Järnsida
*Erik Björnsson
*Anund
*Björn II
*Olof II

## Välislingid
*Rootsi maakondade juhtide nimekirjad läbi aegade
Jordaania riigipeade loend

**Jordaania riigipeade loend** loetleb Jordaania monarhid alates autonoomia saavutamisest 1921. aastal. Lisaks: 1958. aastal oli Jordaania föderatsioonis Iraagi kuningriigiga.

## Vaata ka
*Jordaania emiir
*Jordaania kuningas

## Välislingid
*http://web.archive.org/web/20030827075655/http://www.uq.net.au/~zzhsoszy/states/islamic/jordan.html
Läti kirjandus

**Läti kirjandus** on läti keeles kirjutatud  kirjandus.

Läti kirjanduse romantismiaegse klassika hulka kuuluvad Krišjānis Baronsi rahvalaulude ehk dainade kogumik "Latvju dainas" ("Läti dainad") ning Andrejs Pumpursi kirjutatud poeem "Lāčplēsis" ("Karutapja"), mida peetakse Läti rahvuseeposeks.

## Vaata ka
* "Lāčplēsis"
* Läti kirjanike loend
Tšehhoslovakkia riigipeade loend

**Tšehhoslovakkia riigipeade loend** loetleb Tšehhoslovakkia riigipead kogu riigi ajaloo vältel. Riik eksisteeris aastatel 1918–1992.
Küprose riigipeade loend

**Küprose riigipeade loend** loetleb Küprose presidendid alates iseseisvumisest riigi 1960. aastal.

## Vaata ka
* Põhja-Küprose riigipeade loend
Põhja-Küprose riigipeade loend

**[[Põhja-Küprose Türgi Vabariik|Põhja-Küpros]]e riigipeade loend** loetleb Türgi poolt toetatava rahvusvaheliselt tunnustamata Põhja-Küprose presidendid.






Alates
Kuni
Nimi
Eluaastad



**President**






1975, 13. veebruar
2005, 24. aprill
Rauf Denktaş
(1924–2012)



2005, 24. aprill
2010, 23. aprill
Mehmet Ali Talat
(1952–)



2010, 23. aprill

Derviş Eroğlu
(1938–)
Navahrudak

**Navahrudak** või **Navahradak** (varem **Novogorodok**, transkribeerituna **Navagrudak**), leedu keeles *Naugardukas*, poola keeles *Nowogródek*, jidiši keeles *נאַוואַרעדאָק*, on linn Valgevenes Hrodna oblastis, Navahrudaki rajooni halduskeskus. Ajaloolise Must-Vene keskus. Elanike arv on 29 336 (2009).

Navahrudakis on kuus keskkooli ja kaks gümnaasiumi. Lisaks neile on linnas veel kaks kõrgharidust pakkuvat kolledžit. Linnas on kultuurimaja, 2 kino ja 4 raamatukogu. Navahrudakis antakse välja ajalehte «Новае жаццё».

Tööstuse vallas on linnas metalli töötlemise ja masinaehituse ettevõtted, ehitusmaterjalide tootmine, kergetööstus ja toiduainete tööstus.

## Ajalugu

Arheoloogide andmetel oli Navahrudaki kohal asula juba 10. sajandil. 12. sajandil oli seal linnus ühes selle juurde kuuluva asulaga. 

Linn kujunes samanimelise vürstiriigi keskuseks. 1252 mainiti Navahrudakki Leedu suurvürsti Mindaugase residentsina.

Linna on korduvalt rünnanud leedu ja vene vürstid oma vägedega, mongolid (1255, 1274, 1278), ristirüütlid (1314, 1321, 1341, 1390, 1394) ning krimmitatarlased (16. sajandi alguses).

Aastast 1394 on Navahrudak suurvürsti domeeni üks keskusi ja 1415. aastast Leedu suurvürstiriigi õigeusu metropoliidi residents, 1507–1795 samanimelise vojevoodkonna keskus. 

1511. aastal sai Navahrudak Magdeburgi linnaõigused.

1569. aastal sai linn Poola osaks ja seda haldas isik, kes oli nii Poola kuningas kui ka Leedu suurvürst, kuid linn oli 1385. aastast personaalunioonis Poolaga.

Alates kolmandast Poola jagamisest 1795. aastal Venemaa koosseisus.

Sõdadevahelisel perioodil (1919–1939) kuulus Navahrudak taas Poolale, seda kinnitab 1921. aasta Riia rahu.

1938. aastal elas linnas umbes 50% juute, 30% poolakaid, 15% valgevenelasi ja 5% muust rahvusest inimesi (peamiselt venelasi).

Alates 1939. aasta septembrist oli Navahrudok Nõukogude okupatsiooni all ja liideti Nõukogude Liiduga. Algas kohalike elanike, peamiselt poolakate massiline tagakiusamine. Aastatel 1941–1944 oli linn Saksa okupatsiooni all ja linna juudi kogukond hukkus sel ajal. 1945. aastal sai linn NSV Liidu osaks pärast Poola ja Nõukogude Liidu piiride muutmise lepingu allkirjastamist. Linna poola elanikkond küüditati uutele Poola aladele.

Pärast NSV Liidu lagunemist 1991. aastal läks linn Valgevene koosseisu.

## Vaatamisväärsused

*Adam Mickiewiczi majamuuseum
*Mošee aastast 1855
*Mindaugase mägi lossivaremetega
*Katoliku kirik XIV sajandist
*Õigeusu kirik XVI sajandist


Pilt:Navahradak - Ruiny zamka - Panarama.jpg|Navahrudaki kindluse varemed
Pilt:Adam Mickiewicz house.jpg|Adam Mickiewiczi majamuuseum


## Viited

## Välislingid

*Navahrudaki mitteametlik koduleht  (vene ja valgevene keeles)
*Navahrudakist portaalis Radzima.org (inglise, valgevene, vene ja poola keeles)
*Belarusguide: Navahrudak
*Linn valgevene fotoentsüklopeedias
*Navahrudak
Turkmeeni NSV

**Turkmeeni NSV** oli 1. järgu haldusüksus (liiduvabariik) Nõukogude Liidu koosseisus. Loodi 27. oktoobril 1924 Buhhaara NSV, Horezmi NSV ja Turkestani ANSV osadest.

Nõukogude Liidu lagunemise järel 1991. aastal kuulutati Turkmeeni NSV alal välja iseseisev Türkmenistan.

## Vaata ka
* Türkmenistan 
* Turkestani ANSV 
* Buhhaara NRV - Buhhaara NSV 
* Horezmi NSV - Horezmi NRV
Armeenia NSV

**Armeenia NSV** (täieliku nimega **Armeenia Nõukogude Sotsialistlik Vabariik**) oli 1. järgu haldusüksus (liiduvabariik) Taga-Kaukaasia SFNV ja seejärel Nõukogude Liidu koosseisus. 

## Vaata ka
*Armeenia
*Taga-Kaukaasia SFNV

## Välislingid
*Armeenia NSV riigipead ja valitsusjuhid 1922-1991
Usbeki NSV

**Usbeki NSV** oli 1. järgu haldusüksus (liiduvabariik) Nõukogude Liidu koosseisus. 

Usbeki NSV koosseisu kuulusid:
*Karakalpaki ANSV
*Tadžiki ANSV (1924–1929)

## Vaata ka
* Usbekistan 
* Turkestani ANSV 
* Buhhaara NRV - Buhhaara NSV
* Horezmi NRV - Horezmi NSV
Cap-Haïtien

**Cap-Haïtien** (kohalik prantsuskeelne nimi *Le Cap*) on sadamalinn Haiti põhjarannikul, Põhjadepartemangu keskus.

## Rahvastik
Elanike arv on umbes 500 000 (?). 1995. aastal hinnati elanike arvuks 100 600.

## Majandus
Linna ümbruses kasvatatakse müügiks sisaliagaavi, suhkruroogu, kohvipuud, banaani ja ananassi. 

Sadama kaudu eksporditakse kohvi, kampešipuud, kakaod, mett ja sisalit.

## Ajalugu
Linna asutasid prantslased 1670. aastal. Umbes sada aastat oli see Haiti (Santo Domingo) pealinn. Enne 1842. aasta maavärinat hüüti linna väikeseks Pariisiks.

1791 vallutas Cap-Haïtieni orjade ülestõusu juht Toussaint Louverture. 

1811–1820 oli Cap-Haïtien Henri Christophe'i kuningriigi pealinn. Sellest ajast on säilinud Sans Souci palee ja tsitadell La Ferrière. 

## Viited